Diari Oficial de la Generalitat Valenciana


Sumari del DOGV 7886, del 03-10-2016 (2016/7354)

Informació públlica de la sentència dictada en el recurs contenciós administratiu número 1/031/2014 contra el Decret 184/2013, de 5 de desembre, del Consell, pel qual es modifica el Decret 151/2009, de 2 d'octubre, del Consell, mitjançant el qual s'aproven les exigències bàsiques de dissey i qualitat a edificis d'habitatge i allotjament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7886

Data del DOGV
:   03-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7354


Data del document
:   21-09-2016

Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Anàlisi jurídica

 Descriptors 

:   * legislació

Informació públlica de la sentència dictada en el recurs contenciós administratiu número 1/031/2014 contra el Decret 184/2013, de 5 de desembre, del Consell, pel qual es modifica el Decret 151/2009, de 2 d'octubre, del Consell, mitjançant el qual s'aproven les exigències bàsiques de dissey i qualitat a edificis d'habitatge i allotjament. [2016/7354]  
Procediment ordinari número 1/000031/2014-B  
María Dolores Riquelme Cortado, lletrada de l'Administració de Justícia de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, faig saber que en el procediment ordinari amb el número 1/000031/2014-S, interposat pel Col·legi Oficial d'Arquitectes de la Comunitat Valenciana contra l'article 22.1 del Decret 184/2013, de 5 de desembre, del Consell, que modifica el Decret 51/2009, de 2 d'octubre, pel qual s'aproven les exigències bàsiques de disseny i qualitat en edificis d'habitatge i allotjament (Diari Oficial de la Comunitat Valenciana número 7168, de 9 de desembre de 2013), s'ha dictat Resolució en data 20 de maig de 2016, número 000435/2016, i ferma des del dia d'avui, que té la part dispositiva que, literalment, és com segueix:  
  
«Disposem  
Estimem el recurs contenciós administratiu número 31/2014, promogut pel Col·legi Oficial d'Arquitectes de la Comunitat Valenciana, contra el Decret 184/2013, de 5 de desembre, del Consell, pel qual es modifica el Decret 151/2009, mitjançant el qual s'aproven les exigències bàsiques de disseny i qualitat en edificis d'habitatges i allotjament. Anul·lem l'article 21 únicament i exclusivament, ja que faculta els enginyers i enginyers tècnics a formar part del personal qualificat de les OCAces, atés que aquest extrem és contrari segons dret.  
  
Tot això sense imposició de les costes causades.  
Una vegada siga ferma aquesta resolució, com indica l'article 75 de la llei jurisdiccional, publiqueu-ne la dispositiva en el Diari Oficial de la Comunitat Valenciana.  
I quan pertoque i amb el certificat literal d'aquesta resolució, torneu l'expedient administratiu al centre del qual procedeix.  
Aquesta és la nostra sentència, que pronunciem, manem i firmem.»  
  
Cosa que es fa pública als efectes preceptuats en l'article 72.2, en relació amb el 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de setembre de 2016.- La lletrada de l'Administració de Justícia: María Dolores Riquelme Cortado.